CELEX: 62012CN0158
Language: hu
Date: 2012-03-30 00:00:00
Title: C-158/12. sz. ügy: 2012. március 30-án benyújtott kereset — Európai Bizottság kontra Írország

16.6.2012   
            
            
               HU
            
            
               Az Európai Unió Hivatalos Lapja
            
            
               C 174/18
            
         2012. március 30-án benyújtott kereset — Európai Bizottság kontra Írország
   (C-158/12. sz. ügy)
   2012/C 174/28
   Az eljárás nyelve: angol
   
      Felek
   
   
      Felperes: Európai Bizottság (képviselők: S. Petrova, K. Mifsud-Bonnici meghatalmazottak)
   
      Alperes: Írország
   
      Kereseti kérelmek
   
   
               —
            
            
               A Bíróság állapítsa meg, hogy Írország — mivel 13 már meglévő írországi sertéstelep és baromfitelep tekintetében a 2008/1/EK irányelv (1) 6. és 8. cikkének megfelelően nem adott ki engedélyeket, illetve, ahol az lehetséges, az engedély feltételeit nem frissítette, ekként pedig nem biztosította, hogy ezek a létesítmények legkésőbb 2007. október 30-ra az IPPC-irányelv 3., 7., 9., 10. és 13. cikkével, 14. cikkének a) és b) pontjával, valamint 15. cikkének (2) bekezdésével összhangban működjenek — nem teljesítette az IPPC-irányelv 5. cikkének (1) bekezdéséből eredő kötelezettségeit
            
         
               —
            
            
               Írországot kötelezze a költségek viselésére.
            
         
      Jogalapok és fontosabb érvek
   
   Az IPPC-irányelv 5. cikkének (1) bekezdése alapján a tagállamok kötelesek voltak biztosítani, hogy illetékes hatóságaik legkésőbb 2007. október 30-ig vagy engedélyeket adnak ki a 6. és 8. cikkel összhangban, vagy pedig — ahol ez lehetséges — ellenőrzik, és, ha szükséges, frissítik a meglévő engedélyezési feltételeket.
   A rendelkezésre álló információk alapján a Bizottság arra a következtetésre jutott, hogy az Írországban még mindig működnek IPPC-engedéllyel nem rendelkező sertéstelepek és baromfitelepek, a Bizottság pedig ekként azt a következtetést vonta le, hogy Írország megsértette az irányelv 5. cikkének (1) bekezdéséből eredő kötelezettségeit.
   
      (1)  A környezetszennyezés integrált megelőzéséről és csökkentéséről szóló, 2008. január 15-i 2008/1/EK európai parlamenti és tanácsi irányelv (HL L 24., 8. o.)